Sawisé munggah tahta, taun-taun pisanan kalakon kanthi apik. Dhèwèké mbatalake kebijakan-kebijakan kang ngrugike saka rezim Zhengde lan nyingkirake pejabat lan kasim-kasim korup ana ing pamaréntahan. Jiang Bin, pejabat militèr kang jahat uga dieksekusi saka prentahe. Saliyané iku dhèwèké uga mènèhi prentah kanggo motong pajeg kanggo kang kena mala, lan wong wadon kang diwènèhake kanggo bebungah dibalekake manèh.